
finanţe şi bănci

Nr. 434

AVIZ

asupra propunerii legislative privind înfiinţarea comunei Titeşti, judeţul Vâlcea
Cu adresa nr.  316 din 9 septembrie 2002, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind înfiinţarea comunei Titeşti, judeţul Vâlcea.
In urma examinării, în şedinţa din data de 08 octombrie 2002, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  propunerii legislative în forma prezentată cu condiţia să se ţină seama de următoarele recomandări:

“Lege pentru înfiinţarea comunei Titeşti, judeţul Vâlcea, prin reorganizarea comunei Perişani.”

“Art. 1 – (1) Se înfiinţează comuna Titeşti, judeţul Vâlcea, având în componenţă satele Titeşti, Bratoveşti şi Cucoiu, prin reorganizarea comunei Perişani, din acelaşi jude...

(2) – Reşedinţa comunei Titeşti se stabileşte în satul Titeşti.

Art. 2 – (1) Comuna Perişani, în urma reorganizării prevăzute la art. 1, va avea în componenţă satele Perişani, Băiaşu, Mlăceni, Pripoare, Poiana, Podeni, Surdoiu şi Spinu.

(2) Reşedinţa comunei Perişani este în continuare în satul Perişani.”

La art. 3 alin. (2) se propune înlocuirea sintagmei “sume defalcate din impozitul pe salarii” cu “sume defalcate din impozitul pe venit”, conform legislaţiei.

